Valga raudteejaam

Valga raudteejaam (saksa keeles Walk) on raudteejaam Valgamaal Valgas.

Valgas peatuvad AS Elroni Tartu–Valga rongiliini ja Läti raudteefirma Pasažieru vilciensi Valga–Riia rongiliini reisirongid.

Valga jaam asub Tartust 82,9 km, Koidulast 94,6 km ja Riiast 168,1 km kaugusel. Tavarong sõidab Tartust Valka umbes 1 tund ja 15 minutit.

2013. aasta lõpul avati renoveeritud jaamahooneValga jaamahoone ootab rahvusvahelist rongiühendust. ERR, 29. detsember 2013, mis tunnistati 2017. aastal kultuurimälestiseks (nr 30431).Valga ja Narva raudteejaama peahoone kultuurimälestiseks tunnistamine. Riigi Teataja

Valga raudteejaama põhiülesandeks on Venemaa ja Lätiga peetava kaubavahetuse korraldamine. 22,7 hektarilise maa ala peal asub 21,9 km rööbasteid, 10 rööpapaari ja 43 pööret. Jaama läbilaskevõime on kuni 18 rongipaari ööpäevas.Valga jaama tehnokorraldusakt; AS Eesti Raudtee

 Ajalugu 
Valga raudteejaam rajati koos 1887. aastal valminud laiarööpmelise Tartu–Valga raudteega, mis ehitati osana Pihkva–Riia raudteest.Valga raudteejaamas võetakse vastu rong puhkpillihelide saatel. Lõunaeestlane, 17. november 2017 Pihkva–Riia raudtee ühendas Venemaa sisekubermangud Läänemere kubermangudes asunud sadamatega. 1887. aastal algas rongiliiklus Valga ja Tartu vahel ja järgmisel aastal aga Tartu ja Riia vahel.
pisi|vasakul|Valga raudteejaam aastal 1890

Riia–Pihkva raudtee Tartu–Valga-Riia 236 3/4 versta pikkusel raudteelõigul olid raudteejaamad ja peatused: Tartu raudteejaam → 25 versta ← Uderna raudteepeatus → 24 1/4 versta ← Kuigatsi → 22 1/4 versta ← Telliste → 22 1/4 versta ← Valka raudteejaam → 8 versta ← Kulpi → 8 versta ← Strenči → 21 1/4 versta ← Valmiera raudteejaam → 20 versta ← Lenči → 18 3/4 ← Raupa → 22 1/2 ← Englārte ← 20 3/4 ← Rodenpois → 23 1/2 ← Riia raudteejaam.
pisi|vasakul|Laiarööpmeline Balti raudtee ja kitsarööpmelised raudteed Eestis 20. sajandi alguses
1889. aastal avati tehniliselt kõige keerulisem Valga–Petseri–Pihkva raudteelõik. Selle tulemusena sai Valga raudteejaamast oluline sõlmjaam, mis liigitus Vene keisririigi toonases süsteemis olulisse II klassi. 

1889. aasta 27. novembril avati Valga vaksalihoone, mis oli punastest tellistest pikk ühekorruseline historitsistlik ehitis. 
Lisaks jaamahoonele rajatud raudteesõlm võttis enda alla kokku 0,8 km² maad ehk 5,5% Valga üldisest linnaruumist. Sellest 1/3 oli jaamateede ja raudtee-ehitiste all. Lisaks rajati Valgas Pihkva-Riia raudtee põhidepoo, vagunikuurid, mehaanikatsehh, sepikoda ja vedurite ringdepoo. Aastal 1900 rajati Valga jaama lähedale liiprite immutamise tehas. 1893. aastal riigistati Eestimaa kubermangu Balti raudtee ja liideti Balti ja Pihkva–Riia raudtee Pihkva–Riia raudteega. 

Lisaks laiarööpmelisele raudteele said Valgast alguse ka 1896. aastal avatud kitsarööpmeline Valga–Ruhja–Pärnu raudtee, millel Valgale järgnes Pedele raudteepeatus ja 1903. aastal avatud kitsarööpmeline Valga–Mõniste–Ape–Aluksne–Gulbene raudtee, millel Valgale oli lähim Žuldiņi raudteejaam. Pärast Eesti iseseisvumist rajati läbi Läti kulgeva tee kõrvale uus raudteeharu, millel Valga järel tuli Kaagjärve raudteejaam.Valga jaam | Histrodamus.eeValga jaam - Eesti kitsarööpmelised raudteed; raudtee.eu Kitsarööpmelise raudtee lõppjaam jäi Läti aladele ja hakkas kandma nime Valka raudteejaam.T. Altbergs, K. Augustāne, I. Pētersone. Dzelzceļi Latvijā. R: Jumava, 2009. 115 lk
pisi|Valga jaam enne Teist maailmasõda
20. sajandi algul oli Valga kõige kiiremini kasvav linn Eestis. Tänu raudteele oli Esimese Maailmasõja lõpuks linna elanikkond kasvanud juba 20 000 elanikuni.Ajalugu. Visit Valga

Raudteejaama servas asub Valga depoo, mille ajalugu ulatub aastasse 1895. Nõukogude ajal asutati sinna Valga külmvagunidepoo, mis pankrotistus aastal 2000. Valga linnast töötas tippajal raudteel umbes 2000 inimest.Valga Depoo remondib vaguneid ja peab jätkuvalt laienemisplaane. Lõuna-Eesti Postimees, 21. september 2004
Valga jaama kuulus tollal veel ka sideosakond, tuletõrjerong, teeremonditöötajad, tehnohooldustöökojad, kontrollaparatuuri tsehhid ja reservbaas.Valga sai alguse raudteest. EPL, 15. detsember 1995

Kuni 1997. aastani sõitis läbi Valga kiirrongiliin Balti Ekspress. Aastani 1998 oli läbi Valga käigus ka Riia ja Peterburi vaheline rongiliin.

Kuni 2001. aastani sõitsid reisirongid mööda Valga–Petseri raudteed (läbi Antsla ja Võru) ka liinil Valga–Veski. Sellel liinil järgnes Valgale Ratsimäe raudteepeatus.VALGA - PETSERI - IRBOSKA. Eesti Raudteeajaloo Selts

Enne aastat 2008 eelnes Tartu suunal Valgale Raavitse raudteepeatus. 2008. aastal taastus Riia ja Valga vaheline reisirongiühendus (varem peatus Riia rong Valgast 4 km kaugusel kõrvalises Lugažis).Riia rong hakkab Valgani sõitma märtsis. Valgamaalane nr 10, 24. jaanuar 2008

Seoses 2011. aastal valminud Koidula raudteejaamale ehitati kokku Tartu poolt tulev Tartu–Koidula raudteelõik ja Valga poolt tulev Valga–Koidula raudteelõik, millega sai võimalikuks rongiliiklus nn Kagu-Eesti kolmnurgas (Tartu–Valga–Koidula–Tartu).VIDEO: Valga raudteejaamas käivad ulatuslikud remondi- ja ehitustööd. LõunaLeht, 9. oktoober 2010

 Jaama peahooned 
pisi|vasakul|Valga esimene jaamahoone tänava poolt
pisi|Valga jaam aastal 2005
1889. aasta lõpul valmis punastest tellistest historitsistlikus stiilis vaksalihoone, mis hävis II maailmasõjas 1944. aastal. Samuti valmisid pöörddepoo ja töökojad. Erinevates raudteetöökodades töötas enne I maailmasõda kokku ligi 500 töölist. Osaliselt on ka praegu säilinud punasest tellisest jaama abihooneid, osaliselt on neile tehtud ka silikaattellisest Nõukogude-aegseid juurdeehitisi.

Viimase jaamahoone arhitekt on V. Tsipulin ja hoone valmis eriprojekti järgi 1949. aastal. Väidetavalt ehitati hoone sõjavangide poolt.Valga raudteejaam • XX sajandi arhitektuur • Kultuurimälestiste riiklik register
See on kelpkatuse ja ristkülikulise põhiplaaniga hoone, mille silmatorkavaim arhitektuurne aktsent on seitsmekorruseline ruudukujulise põhiplaaniga torn. Torni vaateplatvormi (nagu ka kogu ülejäänud hoone katuseräästaid) palistab lopsakas krohvitud profiilkarniis.

Läbi kahe korruse ulatub peaootesaal, mille asukohta tähistab eksterjööris kõrgem viilkatusega transeptkorpus hoone keskosas.
Ootesaali kirde- ja loodenurgas paiknevad teise korruse kõrgusel veerandringikujulise põhiplaaniga väikesed rõdud, kust avanevad uksed pööningule ja abiruumidesse. Ootesaali mõlemas otsas tuulekoja peal asetseb rõdu-koridor, millelt samuti viivad uksed kõrvalruumidesse. Ootesaalis ja endises restoranis on säilinud algupärased laelühtrid. Valga raudteejaam on üks Valga linna tõmbekeskusi, mis moodustab omaette linnaruumilise terviku.30431 Valga raudteejaama peahoone; Kultuurimälestiste riiklik register

Nüüdseks asub hoones ka Valga bussijaam, samuti kohvik.Valga linn asus raudtee- ja bussijaama ümbrust põhjalikult korrastama. ERR uudised, 21. august 2016

2017. aastal võeti Valga jaama peahoone (koos Narva raudteejaama peahoonega) arvele kultuurimälestisena. Tänaseks on hoone renoveeritud.Valga jaamahoone võeti muinsuskaitse alla. Postimees, 20. september 2017

Pilte

 Vaata ka 
 Valga depoo
 Riia–Pihkva raudtee
 Tartu–Valga raudteelõik
 Raudteetransport Lätis
 Raudteetransport Eestis

 Viited 

Kirjandus
 "Valga raudteejaamas avatakse Riia–Valga reisirongiliiklus". ERR uudised, 25. aprill 2008]
 : "Valga otsib raudteejaama uuendajat". Valgamaalane, 4. veebruar 2013
 "Valga raudteejaamas avati Eesti esimene ränduriraamatukogu". ERR uudised, 8. veebruar 2015]
 Raudteeliini juubel tõi esile mälestusi; Lõuna-Eesti Postimees, nr. 8, 20 november 2017. DIGAR
Jaak Uibu. "TARTU TULEMINE ⟩ Marmor Valga raudteejaama põrandas võib olla pärit Raadi kalmistu haudadelt". Tartu Postimees, 17. oktoober 2025

 Välislingid 

 "Valga raudteejaam saab 19 mln eest remonti". Logistikauudised, 3. juuli 2009
Hillar Tamm. YouTube'i video: Valga külmutusvagunite depoo 1997-1999
 Valga raudteejaama peahoone. Puhka Eestis
 TARTU - VALGA. Eesti Raudteeajaloo Selts
 Ants Paju. Valga. ERR-i Videoarhiiv, 1984
 Infot jaama kohta; fotod (vene keeles)

 Eelnev peatus link=|center|40px Raudteepeatus idasuunalistel reisirongiliinidel Järgnev peatus link=|15px Sangaste center|link=|40px Valga Riia poole: link=|15px Lugaži link=|15px Koidula poole: Karula link=|15px

Kategooria:Eesti raudteejaamad
Raudteejaam
Kategooria:Pihkva–Riia raudtee